عملے، عوامی شکایات اور پنشن کی وزارت
حکومت پنشنرز اور ان کے خاندانوں کی سہولت کے لیے مسلسل اصلاحات کر رہی ہے: ڈاکٹر جتیندر سنگھ
’’ جاگیردارانہ ذہنیت والے ریگولیٹری نظام سےآزادی مقصود ہے‘‘
مئی 2014 میں حکومت کے اقتدار میں آنے کے بعد سے پی ایم مودی پنشنرز کے مفاد کی پیروی کر رہے ہیں
مرکزی وزیر مملکت  سائنس اور ٹیکنالوجی؛ وزیر مملکت  ارتھ سائنسز؛ پی ایم او، عملے، عوامی شکایات، پنشن، ایٹمی توانائی اور خلائی امور کے وزیر مملکت ڈاکٹر جتیندر سنگھ نے آج یہاں کہا کہ حکومت پنشنرز اور ان کے خاندانوں کی سہولت کے لیے مسلسل اصلاحات عمل میں لا رہی ہے۔ آج یہاں 49ویں پری ریٹائرمنٹ کونسلنگ ورکشاپ سے خطاب کرتے ہوئے، انہوں نے کہا کہ اب طلاق یافتہ بیٹیاں فیملی پنشن کے لیے اہل ہیں اور پنشن/فیملی پنشن کے حقدار ہونے کے لیے سات سالہ سروس کی اہلیت کو ختم کر دیا گیا ہے۔ انہوں نے مزید کہا کہ ’’مقصد جاگیردارانہ ذہنیت والے ریگولیٹری نظام سے آزادی کرنا ہے۔
وزیر موصوف نے ذکر کیا کہ وزیر اعظم جناب نریندر مودی مئی 2014 میں حکومت کے اقتدار میں آنے کے بعد سے پنشنرز کے مفادات کی پیروی کر رہے ہیں۔ انہوں نے کہا وزیر اعظم مودی نے عہدہ سنبھالنے کے ایک ماہ کے اندر کم از کم پنشن 1,000 روپے مقرر کی گئی تھی۔ اسی طرح فیملی پنشن پر بھی نظر ثانی کی گئی ہے۔
ڈاکٹر جتیندر سنگھ نے کہا کہ آج تقریباً 77 لاکھ فعال سروس اہلکاروں سے زیادہ پینشرز ہیں جو کہ 50-60 لاکھ کے قریب ہے۔
آج تقریباً 6,000-7,000 پنشنرز '100 سال سے اوپر' کی عمر کے دائرے میں ہیں اور وہ اتنی ہی رقم پنشن کے طور پر حاصل کر رہے ہیں جتنی انہوں نے تنخواہ کے طور پر حاصل کی تھی۔، انہوں نے مزید کہا کہ تقریباً ایک لاکھ پنشنرز 90 اور 100 سال کی عمر کے دائرے میں ہیں ۔ انہوں نے کہا کہ میں اس دن کا منتظرہوں جب 100 سال سے زیادہ عمر کے ایک لاکھ سے زیادہ پنشنرز ہوں گے۔
اس موقع پر ڈاکٹر جتیندر سنگھ نے بھویشیہ پورٹل کے ساتھ کینرا بینک کے پنشنرز پورٹل کے انٹیگریشن اور ایس بی آئی انٹیگریٹڈ پورٹل پر نئی خدمات کا آغاز کیا۔ انہوں نے سی سی ایس رولز بک، 2023 کی بھی نقاب کشائی کی۔ سنٹرل سول سروسز غیر معمولی پنشن رولز، 2023 "کوغیر معمولی پنشن رولز، 1939" کا نظر ثانی شدہ/ اہم دھارے سے وابستہ ورژن بتایا۔
اپنے خطاب میں، سکریٹری، پنشن اور پنشنرز کی بہبود، جناب وی سری نواس نے کہا کہ حکومت کا مقصد تمام 11.25 لاکھ پنشنروں کو آن لائن لانا ہے۔ یہ ڈی او پی اینڈ پی ڈبلیو کو پنشنرز کے ساتھ ان کی فلاح و بہبود کے لیے رابطے میں رہنے میں سہولت فراہم کرے گا۔
بھوشیا پورٹل کے ساتھ ایس بی آئی اور کینرا بینک کے پنشن سیوا پورٹل کے انٹیگریشن کا کام مکمل ہو گیا ہے۔ اس انضمام کے ساتھ، پنشنرز اب انٹیگریٹڈ پنشنرز پورٹل کے ذریعے اپنی پنشن سلپ، لائف سرٹیفکیٹ جمع کرانے کی حیثیت اور فارم-16 حاصل کر سکتے ہیں۔ انہوں نے کہا تمام 18 پنشن تقسیم کرنے والے بینکوں کو انٹیگریٹڈ پنشنرز پورٹل میں ضم کیا جائے گا۔"
بھوشیا پورٹل  نے تمام مرکزی حکومت کے ای گورننس سروس ڈیلیوری پورٹلز میں این ای ایس ڈی اے اسیسمنٹ 2021 کے مطابق تیسرا درجہ حاصل کیا ہے۔
شفافیت، ڈیجیٹائزیشن اور سروس ڈیلیوری کے حکومت کے مقصد کے مطابق، بھوشیا پلیٹ فارم نے پنشن کی عمل آوری اور ادائیگی کے شروع سے آخر تک ڈیجیٹائزیشن کو یقینی بنایا ہے۔ ریٹائر ہونے والے اپنے کاغذات آن لائن داخل کرنے سے لے کر ڈیجی لاکر میں الیکٹرانک فارمیٹ میں پی پی او کے اجراء تک، اس پلیٹ فارم نے حکومت کی مکمل شفافیت اور کارکردگی کے ارادے کو ظاہر کیا ہے۔ ’بھاویشیا‘ پلیٹ فارم، ایک مربوط آن لائن پنشن پروسیسنگ سسٹم کو مرکزی حکومت کے تمام محکموں کے لیےیکم جنوری 2017 سے لازمی قرار دیا گیا تھا۔
یہ نظام اس وقت 97 وزارتوں/محکموں کے مرکزی سیکرٹریٹ میں کامیابی کے ساتھ نافذ کیا جا رہا ہے جس میں 818 منسلک دفاتر، 7,941 ڈی ڈی اوز شامل ہیں۔ آج تک، 1,89,494 سے زیادہ معاملات پر کارروائی ہو چکی ہے یعنی پی پی او جاری کیے گئے ہیں جن میں 1,23,249 سے زیادہ ای-پی پی اوز شامل ہیں۔